
РЕШЕНИЕ
№ РС-КПК-1084-25-079

Днес, 07.08.2025 г., град София, Комисията за противодействие на корупцията /КПК/, в състав:
	За председател: Антон Славчев
	Член: Антоанета Цонкова
	Член: Пламен Йоцов

У С Т А Н О В И:

Производството е по реда на чл. 89, ал. 1, пр. 1 от Закона за противодействие на корупцията (ЗПК), образувано въз основа на Решение за образуване на производство за конфликт на интереси № КИ-088/17.03.2025 г. на Комисията за противодействие на корупцията (КПК) по сигнал с рег. № КПК-1084/28.02.2025 г. по  описа на КПК.
Производството е образувано срещу Александър Евтимов – директор на ** Средно училище ***. 
В сигнала се съдържат твърдения, че след назначаването на Александър Евтимов за директор на ** Средно училище *** /** СУ**/ през месец март 2024 г., над 20 души – дългогодишни преподаватели по различни учебни предмети са заменени от близки и познати на директора. Във връзка с проведения подбор за съответните длъжности, до Регионалното управление на ** са изпратени обявления за свободни работни места, но същото не е сторено съобразно законовия срок, което е имало за последица обявяването на свободните позиции напълно да съвпада с крайния срок за кандидатстване или помежду им да има промеждутък от един до три дни. В сигнала се сочи още, че на фона на липсата на техника, необходима за провеждането на някои учебни часове, силно впечатление е направил продължилият два месеца ремонт на директорския кабинет, който по никакъв начин не е бил упоменат в Методика за оценка и техническа спецификация, публикувана от Евтимов на сайта на Централната автоматизирана информационна система /ЦАИС/, поддържана от Агенцията за обществени поръчки. Освен този ремонт, в училището е извършена и подмяна на мрамора във фоайето, като според подателя на сигнала същото е представено по особен начин в Регистъра на обществените поръчки в ЦАИС. Сочи се също, че Евтимов е наел счетоводна фирма, чието заплащане е по-високо от това на счетоводител-служител в училището, поради което се отправя молба да бъде проверено дали това не е осъществено поради личен и/или приятелски интерес или близки родствени връзки. Излагат се твърдения за проведени „обучения“ и „тийм билдинги“ от постъпването на Евтимов /в Румъния, на който са присъствали „негови приближени“, но не и служители от ** СУ** и в „**“, като самото обучение  щяло да се проведе в училището/, организирани със средства от държавния бюджет, за което се иска да бъде извършена проверка. Към препратения по компетентност сигнал е приложено писмо с рег. 0522-71/30.01.2025 г. на директор на дирекция в Министерството ***.
От началника на Регионално управление на ** /РУ*/ – ** с писма вх. № КПК-1084-4/20.05.2025  г. и № КПК-1084-6/26.06.2025 г. на КПК са представени следните доказателства: Споразумение № РД-02-835/13.03.2024 г. и Длъжностна характеристика за заемане на длъжността „директор“ на *** средно училище; писмо с изх. № 1131-1460/25.06.2025 г. на директора на ** СУ***, ведно с приложен Списък на назначените служите в същото, в периода от 18.03.2024 г. към настоящия момент;; Доклад с изх. № 706-1035/19.05.2025 г. на директора на ** СУ***, ведно с приложени поименни щатни разписания, Договор за счетоводно-консултантско обслужване от 04.09.2024 г.; Заповед № РСЛ24-РД09-411/04.09.2024 г. на кмета на **, Заповеди № РД18-2506/13.05.2025 г., № РД18-515/04.11.2024 г., № РД18-241/16.10.2024 г., ведно с приложени поименни щатни разписания на служителите в училището; Договор № 13 за СМР от 19.08.2024 г. и приложени към него оферта на изпълнителя и Акт /Образец 19/ за извършени СМР; Договор № ДБ-3/05.08.2024 г. за доставка и монтаж, ведно с оферта към него и Анекс № 1 от 04.09.2024 г., сметка № 1 за изплащане на СМР от 2024 г., Приемо-предавателен протокол и Акт образец 19 от 18.09.2024 г.; Договор от 22.07.2024 г. за СМР на кабинет на директора и канцелария на училището, ведно с оферта, Анекс от 02.09.2024 г. към договора, оферта от 02.09.2024 г. и Акт Образец № 19 за завършени натурални видове СМР. 
Служебно е извършена справка в Регистър НБД „Население“, Търговски регистър и регистър на юридическите лица с нестопанска цел /ТРРЮЛНЦ/ и в Регистъра на уведомленията за трудовите договори и уведомления за промяна на работодател.

От събраните в хода на административното производство доказателства Комисията установи следното от фактическа страна:

Сигналът е подаден от лица с посочени три имена, адрес за кореспонденция, телефон и е подписан.
На основание чл. 107 и чл. 61, ал. 2 във връзка с чл. 96, ал. 1 и чл. 89 от Кодекса на труда и след проведен конкурс, между РУ***, представлявано от *** и Александър Евтимов е сключено Споразумение № РД 02-835/13.03.2024 г., въз основа на което Евтимов заема длъжността „директор“ на ** Средно училище ***, считано от 18.03.2024 г., на която дата е посочено, че следва да постъпи на работа. Съгласно приложената по преписката длъжностна характеристика за длъжността „директор“, директорът, като орган на управление и контрол на общинско неспециализирано средно училище, организира, контролира и отговаря за цялостната му дейност, като: прилага държавната политика в областта на предучилищното и училищното образование; ръководи и отговаря за цялостната дейност на образователната институция; сключва договори с юридически и физически лица  по предмета на дейност на образователната институция в съответствие с предоставените му правомощия; в изпълнение на правомощията си издава административни актове и др. В правомощията на директора съгласно подписаната на 14.03.2024 г. от Евтимов длъжностна характеристика е да взема решения за сключване, изменение и прекратяване на трудовите договори с педагогическия и непедагогическия персонал в образователната институция, като работодател в съответствие с Кодекса на труда.    
От извършената справка по ЕГН в ТРРЮЛНЦ на Александър Евтимов не се установява наличие на участие в органи на управление и контрол на търговски дружество, нито дялово участие в капитала на такива от него самия.
	Съгласно представената справка за периода от 18.03.2024 г. до 26.06.2025 г. - датата на изпращане на писмото, към което е приложена справката, в качеството си на директор на *** СУ***, Александър Евтимов е назначил 29 /двадесет и девет/ служители в училището на длъжности: двама заместник-директори, учители, домакин, хигиенисти и общ работник, поименно както следва: **********
	От извършената справка в Регистър НБД „Население“ за родствени връзки на Александър Евтимов не се установява наличие на родство по права линия, по съребрена линия-до четвърта степен включително, и по сватовство-до втора степен, включително между същия, от една страна и посочените поименно по-горе 29 /двадесет и девет/ лица, които са назначени от него за служители в училището. 
	Не се установява наличие на съдружия и/или съвместно участие в органи на управление и контрол на търговски дружества между Александър Евтимов и посочените поименно по-горе 29 /двадесет и девет/ лица, които са назначени от него за служители в училището.

В качеството си на директор на ** СУ***, Александър Евтимов е издал няколко заповеди на основание чл. 259, ал. 1, чл. 289, ал. 4, т. от ЗПУО, с които е утвърдил поименно щатно разписание на служителите в училището, както следва:
1. със Заповед № РД18-4544/13.09.2024 г. е утвърдил поименно щатно разписание на училището, считано от 16.09.2024 г., с общо посочен персонал от 125 броя служители, в т.ч.: 104, 5 педагогически персонал, 15,5 непедагогически персонал и 5 броя свободни щатни бройки;
2. със Заповед № РД18-241/16.10.2024 г. е утвърдил поименно щатно разписание на училището, считано от 06.10.2024 г., с общо посочен персонал от 124,5 броя служители, в т.ч.: 104 бройки педагогически персонал, 16,5 непедагогически персонал и 4 броя свободни щатни бройки;
3. със Заповед № РД18-515/04.11.2024 г. е утвърдил поименно щатно разписание на училището, считано от 06.11.2024 г., с общо посочен персонал от 126 броя служители, в т.ч.: 105,5 бройки педагогически персонал, 17,5 бройки непедагогически персонал и 3 броя свободни щатни бройки;
4. със Заповед № РД18-695/29.11.2024 г. е утвърдил поименно щатно разписание на училището, считано от 01.12.2024 г., с общо посочен персонал от 126 броя служители, в т.ч.: 105,5 бройки педагогически персонал, 16,5 бройки непедагогически персонал и 4 броя свободни щатни бройки;
5. със Заповед № РД18-2506/13.05.2025 г. е утвърдил поименно щатно разписание на училището, считано от 01.05.2025 г., с общо посочен персонал от 128,5 броя служители, в т.ч.: педагогически персонал – общо 106,5 бройки, непедагогически персонал – 16 бройки и 6 броя свободни щатни бройки.
	От извършената справка в НБД „Население“ за родствени връзки на Александър Евтимов не се установява наличие на родство по права линия, по съребрена линия-до четвърта степен включително, и по сватовство-до втора степен, включително между него и поименно посочените служители в поименните щатни разписания на училището, утвърдени от него с пет Заповеди: № РД18-4544/13.09.2024 г., № РД18-241/16.10.2024 г., № РД18-515/04.11.2024 г., № РД18-695/29.11.2024 г. и № РД18-2506/13.05.2025 г.
	Със Заповед № РСЛ24-РД09-411/04.09.2024 г. кметът на ** – Г. И. е упълномощил Александър Евтимов – за първи подпис и Д. Г. – за втори подпис, които да подписват от името на съответния третостепенен разпоредител с бюджет на **община, бюджетни платежни нареждания чрез предвидения десетразряден код в СЕБРА.   

В качеството си на директор на ** СУ***, Александър Евтимов е сключил следните договори и подписал следните документи:
1.Договор от 04.09.2024 г. за счетоводно-консултантски услуги с дружество „Баланс плюс 2008“ ООД, представлявано от Д.Г., с месечно възнаграждение от ** лв., безсрочен. 
От извършената справка в ТРРЮЛНЦ се установи, че управители и съдружници в дружеството „***“ ООД с ЕИК ** са Д.Г. и Ю. К..
2. Договор от 22.07.2024 г. сключен с дружеството „**“ ЕООД с ЕИК ***, представлявано от П. В. за извършване на строително ремонтни дейности в кабинет на директора и канцелария на ет. 2, съгласно представената оферта № 000563/22.07.2024 г. Общата стойност на договора е 16 642,50 лв. Изпълнителят се задължава да завърши дейностите в срок до 28.08.2024 г. С Анекс от 02.09.2024 г. към договора се заменя офертата от 22.07.2024 г. с оферта № 000563-1 от 28.08.2024 г. и цената съобразно последно посочената оферта. Видно от приложената оферта, посочената общо сума е в размер на 14 967, 42 лева. На 02.09.2024 г. е подписан Акт № 19 за завършени натурални видове строителни и монтажни работи между страните по договора, като от страна на Възложителя същият е подписан от Александър Евтимов.
От извършената справка в ТРРЮЛНЦ се установи, че управител и едноличен собственик на капитала на „И Ай ЕС“ ЕООД с ЕИК 205964086 е П. В.  
3. Договор № ДБ-3/05.08.2024 г. е сключен с „***“ ЕООД с ЕИК ***, представлявано от управителя Д. Ч. за извършване на доставка и монтаж на метална конструкция. Видно от предмета на договора в чл. 1, същият включва ремонтни дейности на посочени стаи 14, 12, 7, 17, 26, 28 и договореният размер за плащане от възложителя към изпълнителя е 36 054,00 лева без ДДС. Към договора е подписан Анекс № 1 от 04.09.2024 г., между същите страни, с който са възложени допълнително СМР, описани в приложение № 1 – КСС към същия, като количествата ще се доказват в Акт образец № 19. На 18.09.2024 г. е подписан между същите страни Приемо-предавателен протокол и Акт обр. № 19 за установяване и заплащане на натурални видове СМР на обща стойност от 41 684 лв. без ДДС.
От извършената справка в ТРРЮЛНЦ се установи, че управител и едноличен собственик на капитала на „***“ ЕООД с ЕИК *** е Д. Ч.  
4. Договор № 13 от 19.08.2024 г., сключен с „***“ ЕООД  с ЕИК ***, представлявано от управителя Н. Р., за извършване на СМР по КСС, описани подборно в Приложение № 1, неразделна част от договора. Цената на договорените СМР е в размер на 13 860 лв. с ДДС. Съгласно Офертата на изпълнителя, съдържаща КСС, дейностите които са заложени за изпълнение са: полагане на бетоноконтакт, плочки  и ламинат. Между страните е съставен „Протокол/Акт Образец 19“ за извършените СМР и за възложителя същият е подписан от А.Евтимов, директор на 17.09.2024 г. 
От извършената справка в ТРРЮЛНЦ се установи, че управител и едноличен собственик на капитала на „***“ ЕООД  с ЕИК ** е Н. Р..  
От извършената справка в Регистър НБД „Население“ за родствени връзки на Александър Евтимов не се установява наличие на родство по права линия, по съребрена линия-до четвърта степен включително, и по сватовство-до втора степен, включително между него, от една страна и Д. Г.  и Ю. К./управители на „**“ ООД/, П. В. /управител и едноличен собственик на капитала на „***“ ЕООД/, Д. Ч. /управител и едноличен собственик на капитал на „***“ ЕООД/ и Н. Р. /управител и едноличен собственик на капитал на „„***“ ЕООД/, от друга страна.
Не се установява наличие на съдружия и/или съвместно участие в органи на управление и контрол на търговски дружества между Александър Евтимов, от една страна и Д.Г. и Ю.К. /управители на „***“ ООД/, П.В./управител и едноличен собственик на капитала на „***“ ЕООД/, Д. Ч. /управител и едноличен собственик на капитал на „***“ ЕООД/ и Н.Р. /управител и едноличен собственик на капитал на „„***“ ЕООД/, от друга страна.

При така установената фактическа обстановка Комисията стигна до следните правни изводи:

За да е осъществен конфликт на интереси по смисъла на чл. 70 от Закона за противодействие на корупцията (ЗПК), трябва да са налице три кумулативни предпоставки: лице, заемащо публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 71 и чл. 72 от ЗПК. Частен интерес е всеки интерес, който води до облага от материален или нематериален характер за лицето, заемащо публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари, парични средства или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Съгласно чл. 217, ал. 2 от Закона за предучилищното и училищното образование /ЗПУО/, началникът на регионалното управление на образованието сключва и прекратява трудовите договори с директорите на общинските училища, държавните неспециализирани училища, държавните и общинските центрове за специална образователна подкрепа, както и центровете по чл. 49, ал. 3, чиято дейност не се организира от училища, както и астрономическите обсерватории. На основание чл. 252, ал. 1 от ЗПУО, Регионалните управления на образованието са териториални администрации към министъра на образованието и науката за управление и контрол на системата на предучилищното и училищното образование. Орган за управление и контрол на държавните и общинските институции в системата на предучилищното и училищното образование е директорът /чл. 257, ал. 1 от ЗПУО/. Училищата, на основание чл. 36 от ЗПУО са държавни, общински, частни и духовни. Според вида на подготовката, училищата са неспециализирани и специализирани, като в „Раздел II. Видове институции“ на ЗПУО подробно са уредени правилата за това. Директорът на държавно и общинско училище и на център за подкрепа за личностно развитие организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти /чл. 258, ал. 1 от ЗПУО/. В изпълнение на своите правомощия директорът издава заповеди /чл. 259, ал. 1 от ЗПУО/. Съгласно чл. 280, ал. 1 от с.з., дейностите в системата на предучилищното и училищното образование се финансират със средства от държавния бюджет, бюджетите на общините, европейски фондове и програми и други източници. 
От извършената справка в информационната система „Сиела“ и Регистър Булстат се установи, че ** Средно училище *** е регистрирано като „училище, юридическо лице, учебно заведение“ с Булстат *** и се финансира изцяло от републиканския бюджет с принципал Министерството на образованието и културата. 
Александър Евтимов, в качеството му на директор на ** Средно училище *** е лице, заемащо публична длъжност по смисъла на чл. 6, ал. 1, т. 50 от ЗПК и компетентна на основание чл. 13, ал. 1, т. 6 от ЗПК да се произнесе във връзка с установяването на конфликт на интереси е КПК.
Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 9 от ДР на ЗПК, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо публична длъжност. 
Съгласно легалното определение в §1 т. 9, б. „а“ от ДР на ЗПК, „свързани лица“ са съпрузите или лицата, които се намират във фактическо съжителство на съпружески начала, роднините по права линия, по съребрена линия - до четвърта степен включително, и по сватовство - до втора степен включително. 
Съгласно разпоредбата на §1, т. 9, б.“б“ от ДР на ЗПК свързаност, обуславяща частния интерес, може да се породи и от наличието на икономически или политически зависимости, които пораждат основателни съмнения в безпристрастността и обективността на лицето, заемащо публична длъжност. 
		Установените обстоятелства в настоящото производство за липса на родство по права линия, по съребрена линия-до четвърта степен включително и по сватовство-до втора степен, включително, между Александър Евтимов, от една страна и назначените от него:
1. 29 /двадесет и девет/ служители в училището на длъжности: двама заместник-директори, учители, домакин, хигиенисти и общ работник, поименно както следва: ***, както и с останалите:  
2.  поименно посочените служители в поименните щатни разписания на училището, утвърдени от него със Заповеди № РД18-4544/13.09.2024 г., № РД18-241/16.10.2024 г., № РД18-515/04.11.2024 г., № РД18-695/29.11.2024 г. и № РД18-2506/13.05.2025 г., води до липсата на свързаност помежду им по смисъла на §1, т. 9, б. „а“ от ДР на ЗПК. 
	В случая, установената липса на съдружия и съвместно участие в органи на управление и контрол на търговски дружества между Александър Евтимов и всяко от горепосочените лица в т. 1 и т. 2, води и до липсата на икономически зависимости, което обуславя и липсата на свързаност между тях по смисъла §1, т. 9, б.“б“ от ДР на ЗПК. 
	Поради което по отношение на назначените от Евтимов 29–ма служители в училището и подписаните от него, в качеството му на директор на ** Средно училище *** Заповеди № РД18-4544/13.09.2024 г., № РД18-241/16.10.2024 г., № РД18-515/04.11.2024 г., № РД18-695/29.11.2024 г. и № РД18-2506/13.05.2025 г., с които е утвърдил поименни щатни разписания на училището, същият е упражнил свои правомощия по служба при липсата на частен интерес - негов или на свързано с него лице, обусловен от липсата на свързаност по смисъла на §1, т. 9 от ДР на ЗПК между него и служителите.  
	Упражнените правомощия по служба от Евтимов, в качеството му на директор на  ** Средно училище *** във връзка със сключените договори:
1. Договор от 04.09.2024 г. за счетоводно-консултантски услуги с дружество „**“ ООД, представлявано от Д. Г.; 
2. Договор от 22.07.2024 г., сключен с дружеството „***“ ЕООД, представлявано от П. В., за извършване на строително ремонтни дейности, Анекс от 02.09.2024 г. към договора и подписан Акт № 19 за завършени натурални видове строителни и монтажни работи с управител на същото дружество;
3. Договор № ДБ-3/05.08.2024 г. сключен с „***“ ЕООД, представлявано от управителя Д. Ч. за извършване на доставка и монтаж на метална конструкция, подписан Анекс № 1 от 04.09.2024 г., Приемо-предавателен протокол и Акт обр. № 19 за установяване и заплащане на натурални видове от 18.09.2024 г.;
4. Договор № 13 от 19.08.2024 г., сключен с „***“ ЕООД , представлявано от управителя Н. Р., за извършване на СМР и подписан Протокол/Акт Образец 19 за извършените СМР от 17.09.2024 г., също са извършени при липсата на частен интерес – негов или на свързано с него лице, обусловен от липсата на свързаност по смисъла на §1, т. 9 от ЗПК между него и управителите на посочените дружества – Д. Г., Ю. К., П.В., Д. Ч. и Н. Р., както и между Евтимов и посочените дружества.
Липсата на частен интерес, който би могъл да повлияе върху безпристрастното и обективно изпълнение на правомощията или задълженията по служба от лицето, заемащо публична длъжност, изключва наличието на нарушение на разпоредбите на Глава VIII, Раздел II от ЗПК, и изключва наличието на конфликт на интереси.
По отношение на твърденията в сигнала относно евентуално извършени нарушения на финансовата дисциплина във връзка с разходвани държавни средства за „обучения“ и „тийм билдинги“ от страна Евтимов, като директор на ** СУ****, сигналът следва да бъде препратен на Агенцията за държавна финансова инспекция по компетентност, с оглед предоставените й правомощия с разпоредбата на чл. 5, ал. 1 от Закона за държавната финансова инспекция.
		Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на упражнени правомощия в частен интерес от Александър Евтимов, качеството му на директор на *** Средно училище ***. 
Предвид горното, Комисията за противодействие на корупцията, на основание чл. 92, ал. 1 и ал. 2 от ЗПК и § 7, ал. 2 от ПЗР на ЗПК,

РЕШИ:

НЕ УСТАНОВЯВА конфликт на интереси по отношение на Александър Евтимов, с ЕГН ***, в качеството му на директор на  ** „Средно училище**** и лице, заемащо публична длъжност по смисъла на чл. 6, ал. 1, т. 50 от ЗПК, във връзка с назначаването на 29 служители в училището, в периода от 18.03.2024 г. до 26.06.2025 г., поради липсата на частен интерес – негов или на свързано с него лице по смисъла на § 1, т. 9 от ДР на ЗПК.
 
НЕ УСТАНОВЯВА конфликт на интереси по отношение на Александър Евтимов, с ЕГН ***, в качеството му на директор на  ** „Средно училище за **** и лице, заемащо публична длъжност по смисъла на чл. 6, ал. 1, т. 50 от ЗПК, във връзка с издадени Заповеди № РД18-4544/13.09.2024 г., № РД18-241/16.10.2024 г., № РД18-515/04.11.2024 г., № РД18-695/29.11.2024 г. и № РД18-2506/13.05.2025 г., поради липсата на частен интерес – негов или на свързано с него лице по смисъла на § 1, т. 9 от ДР на ЗПК.

НЕ УСТАНОВЯВА конфликт на интереси по отношение на Александър Евтимов, с ЕГН ***, в качеството му на директор на  ** „Средно училище **** и лице, заемащо публична длъжност по смисъла на чл. 6, ал. 1, т. 50 от ЗПК, във връзка със сключването на Договор от 04.09.2024 г. за счетоводно-консултантски услуги с дружество „**“ ООД, Договор от 22.07.2024 г. сключен с дружеството „**“ ЕООД, Договор № ДБ-3/05.08.2024 г. сключен с „**“ ЕООД и Договор № 13 от 19.08.2024 г. сключен с „**“ ЕООД, поради липсата на частен интерес – негов или на свързано с него лице по смисъла на § 1, т. 9 от ДР на ЗПК.

Препис от Решението да се изпрати на Окръжна прокуратура – *, с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.

	КОМИСИЯ:

ЗА ПРЕДСЕДАТЕЛ:……………/П/…….……….…./АНТОН СЛАВЧЕВ/

ЧЛЕН:………………/П/…………………......./АНТОАНЕТА ЦОНКОВА/

ЧЛЕН:…………/П/……...……………........................./ПЛАМЕН ЙОЦОВ/




 

